CELEX: 62020CN0319
Language: bg
Date: 2020-07-15 00:00:00
Title: Дело C-319/20: Преюдициално запитване от Bundesgerichtshof (Германия), постъпило на 15 юли 2020 г. — Facebook Ireland Limited/Bundesverband der Verbraucherzentralen und Verbraucherverbände — Verbraucherzentrale Bundesverband e.V.

26.10.2020   
            
            
               BG
            
            
               Официален вестник на Европейския съюз
            
            
               C 359/2
            
         
      Преюдициално запитване от Bundesgerichtshof (Германия), постъпило на 15 юли 2020 г. — Facebook Ireland Limited/Bundesverband der Verbraucherzentralen und Verbraucherverbände — Verbraucherzentrale Bundesverband e.V.
      (Дело C-319/20)
      (2020/C 359/04)
      Език на производството: немски
      
         Запитваща юрисдикция
      
      Bundesgerichtshof (Федерален върховен съд, Германия)
      
         Страни в главното производство
      
      
         Жалбоподател в ревизионното производство: Facebook Ireland Limited
      
         Ответник в ревизионното производство: Bundesverband der Verbraucherzentralen und Verbraucherverbände — Verbraucherzentrale Bundesverband e.V.
      
         Преюдициален въпрос
      
      Допускат ли разпоредбите на глава VIII от Регламент (ЕС) 2016/679 (1), и по-специално тези на член 80, параграфи 1 и 2 и на член 84, параграф 1, национална правна уредба, която — наред с правомощията за намеса на надзорните органи, компетентни за наблюдението и прилагането на Регламента, и възможностите за правна защита на субектите на данните — предоставя, от една страна, на конкуренти, и от друга страна, на определени от националното право сдружения, структури и камари правомощие да предявяват граждански искове при нарушения на Регламент (ЕС) 2016/679 — без оглед на конкретно нарушение на права на определени субекти на данни и без възложен от субект на данни мандат — на основание на забраната за нелоялни търговски практики, нарушение на закон за защита на потребителите или забраната да се използват недействителни общи търговски условия?
      
         (1)  Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 2016 г., стр. 1).